Ministerstvo financií Slovenskej republiky           

Usmernenie č.:	1/2011 - U	

Aktualizácia č.:			 

Vecné zameranie:  	Usmernenie  ku koncoročným uzávierkovým pracovným postupom roka 2011 
pre používateľov ISUF

Vydáva:			Odbor systémových analýz a účtovníctva
Sekcia európskych a medzinárodných záležitostí
Ministerstvo financií SR 

Určené pre:               		platobný orgán, certifikačný orgán, platobnú jednotku, implementačnú agentúru, 

Počet príloh:                           

Dátum vydania:		15.12.2011	

Dátum platnosti:		15.12.2011

Vypracovala: 			..................................................................
Ing. Iveta Osifová

				..................................................................
Ing. Judita Rusiňáková

Schválila: 			..................................................................
Ing. Mário Virčík
                                                           poverený zastupovaním generálnej riaditeľky

OBSAH

Úvod
Skratky
1. Termíny úkonov týkajúcich sa účtovného obdobia kalendárneho roka N
1.1 Termíny rezervácie a evidencie žiadostí ŠF / KF
1.2 Vysporiadanie finančných vzťahov a vrátenie finančných prostriedkov
1.3  Termíny evidencie žiadostí FM EHP/NFM
1.4 Termín pre odovzdanie výsledkov inventarizácie majetku a záväzkov a rozdielu majetku a záväzkov k 31.12.roka N pre účtovné okruhy programov Phare,Sapard a ISPA/KF
2.  Koncoročné uzávierkové pracovné postupy a postupy účtovania pred uzavretím účtovných kníh
2.1 Koncoročné uzávierkové pracovné postupy
2.2 Účtovné zápisy vykonávané k poslednému dňu účtovného obdobia pred uzavretím účtovných kníh
3. Uzavretie a otvorenie účtovných kníh

 Úvod

Cieľom tohto usmernenia je zabezpečiť plynulý efektívny proces ukončenia bežného účtovného obdobia  kalendárneho roka 2011 (ďalej len rok N) a otvorenia  nasledujúceho účtovného obdobia kalendárneho roka 2012 (ďalej len rok N+1) a súčasne  zabezpečiť uzavretie účtovných kníh v ISUF a dodržanie termínov  na predloženie účtovnej závierky a finančných výkazov k 31.12.2011 (31.12.roka N). 

Skratky

CO/PO 		Certifikačný orgán/Platobný orgán
ELÚR		Evidenčný list úprav rozpočtu
EÚ		Európska únia
EFF		Európsky fond pre rybné hospodárstvo
FM EHP		Finančný mechanizmus EHP
ISUF		Informačný systém účtovania fondov
ITMS		IT monitorovací systém
KF		Kohézny fond
NFM		Nórsky finančný mechanizmus
NKB		Národný kontaktný bod
OoVFV		Oznámenie o vysporiadaní finančných vzťahov
KP		Konečný prijímateľ
PP		Príjemca pomoci
P		Prijímateľ		
PJ		Platobná jednotka
ŠF		Štrukturálne fondy
RO		Riadiaci orgán
SŽoP		Súhrnná žiadosť o platbu
ŠP		Štátna pokladnica
ŽoP		Žiadosť o platbu

1. Termíny úkonov týkajúcich sa účtovného obdobia kalendárneho roka N
1.1 Termíny rezervácie a evidencie žiadostí ŠF/KF

Termíny rezervácií ŽoP z ITMS do ISUF  ako aj úhrad ŽoP je potrebné dodržať v súlade s usmernením 2/2009 – U k postupu financovania projektov štrukturálnych fondov, Kohézneho fondu a Európskeho fondu pre rybné hospodárstvo v súvislosti s ukončením rozpočtového roka. 
1.2 Vysporiadanie finančných vzťahov a vrátenie finančných prostriedkov
Je potrebné, aby PJ v spolupráci s RO vysporiadala do 22.12. roka N  prijaté platby evidované v systéme ISUF ako mylné platby, resp. neidentifikované prijaté platby, t. j. je nevyhnutné  priradiť OoVFV ku kreditným operáciám na účtoch v Štátnej pokladnici a preúčtovať podľa konkrétneho typu vrátenia finančných prostriedkov na základe  zistenej skutočnosti. 

V informačnom systéme ŠP(IS ŠP) je potrebné vysporiadať všetky kreditné operácie uskutočnené v roku N na účtoch v ŠP v súlade s príslušný metodickým usmernením ŠP v oblasti realizácie rozpočtu klienta v systéme ŠP a v oblasti vykonávania tuzemských a cezhraničných prevodov v informačnom systéme ŠP v mesiaci december  v súlade s termínmi účtovania v ISUF a zosúladiť  údaje v ISUF a IS ŠP. 

Vo vzťahu k predloženiu výkazu nezrovnalostí a vratiek riadiacemu orgánu a platobnej jednotke, certifikačný orgán predloží riadiacemu orgánu a platobnej jednotke výkaz nezrovnalostí a vratiek k 30.11. roka N ako aj výkaz nezrovnalostí a vratiek k 15.12. roka N v termíne do 20.12. roka N tak, aby platobná jednotka zaúčtovala súvisiace účtovné prípady v termíne do 31.12. roka N a výkaz nezrovnalostí a vratiek k 31.12. roka N v termíne do 5.1.roka N+1  tak, aby platobná jednotka zaúčtovala súvisiace účtovné prípady v termíne do 9.1. roka N+1.
Vzhľadom na integráciu systémov ITMS a ISUF pre oblasť vysporiadania finančných prostriedkov v programovom období 2007 - 2013, v prípade vrátenia finančných prostriedkov z vlastnej iniciatívy prijímateľa sa na základe posunu OoVFV do stavu „Uhradené“ v systéme ITMS (platobnou jednotkou za časť ŠR a  certifikačným orgánom za časť EU) automaticky generuje pohľadávka  v systéme ISUF. Z dôvodu správneho zaúčtovania a previazania tejto pohľadávky s príslušnou prijatou platbou od prijímateľa, je potrebné posun OoVFV do stavu „Uhradené“ v systéme ITMS vykonať najneskôr do 31.12. roka N, t.j. v rámci účtovného obdobia, s ktorým vecne a časovo predmetná pohľadávka a príjem prostriedkov súvisia. PJ informuje Ministerstvo financií SR o úprave viazania výdavkov v rozpočte príslušnej kapitoly v súvislosti s vrátením finančných prostriedkov.
V prípade, že príjem na bankový účet PJ, resp. CO sa uskutoční v roku N a pohľadávka sa  v roku N nevygeneruje v systéme ISUF, je potrebné , aby účtovník   o tejto skutočnosti účtoval manuálne, s uvedením informácií v rámci príslušného účtovného prípadu pohľadávky ako tomu je v prípadoch automatického generovania pohľadávok.  V tejto súvislosti je potrebné  počas mesiaca december roka N  úzko spolupracovať s riadiacim orgánom a konsolidovať prijaté príjmy na bankové účty na účely zabezpečenia správneho automatického generovania pohľadávok do 31.12. roka N. V prípade manuálnej evidencie pohľadávky je potrebné zo strany účtovníka, zaslať podrobnú štruktúru týchto údajov ( číslo dokladu, kód nezrovnalosti, dátum účtovania, dátum dokladu, číslo projektu, číslo ŽoP) na e-mailové adresy garantov ISUF, aby sa zabezpečilo odstráneniu duplicity týchto dát pri zaslaní príslušných dokumentov z ITMS do ISUF v roku N+1. 
Zaúčtovanie bankových výpisov prijatých súm na účty v ŠP v roku N je potrebné vykonať v systéme ISUF v termíne do 9.1. roka N+1.
1.3  Termíny evidencie žiadostí FM EHP/NFM

Realizáciu platobných príkazov je možné vykonávať do termínu v zmysle príslušného metodického usmernenia ŠP k vykonávaniu tuzemských a cezhraničných prevodov v mesiac december. 

Žiadosti o zálohovú platbu / preddavok, žiadostí o predfinancovanie, žiadostí o zúčtovanie zálohovej platby/preddavku,  žiadosti o zúčtovanie  predfinancovania a žiadostí o refundáciu (PIR) je možné  predkladať na Platobný orgán priebežne bez obmedzenia. 

Žiadosti FM EHP/NFM, ktoré sú evidované v systéme ISUF cez transakciu FB01 a  nepredpokladá sa , že dôjde k ich schváleniu na PO do 31.12. roka N, je potrebné zo systému ISUF zo strany NKB cez transakciu FBV0 vymazať. Opätovne ich bude potrebné po 1.1. roka N+1 zo strany NKB do systému ISUF zaevidovať. 
1.4 Termín pre odovzdanie výsledkov inventarizácie majetku a záväzkov a rozdielu majetku a záväzkov k 31.12.roka N pre účtovné okruhy programov Phare,Sapard a ISPA/KF

Výsledky inventarizácie majetku a záväzkov a rozdielu majetku a záväzkov k 31.12.roka N spolu s príslušnou dokumentáciou je potrebné odovzdať MF SR na odbor systémových analýz a účtovníctva do 19.1. roka N+1.
2.  Koncoročné uzávierkové pracovné postupy a postupy účtovania pred uzavretím účtovných kníh 
2.1 Koncoročné uzávierkové pracovné postupy
a) Kontrola dokladov a operácií vyrovnania v ISUF:
- kontrola vyrovnania - všetky účtovné prípady, na ktoré sa vzťahuje  operácia vyrovnania  je potrebné mať v systéme vyrovnané (napr. zúčtovania  zálohových platieb/predfinancovania s poskytnutými zálohovými platbami/predfinancovaniami, pohľadávky a záväzky s bankovými výpismi);
- kontrola predbežne obstaraných dokladov - predbežne obstarané doklady je potrebné zaúčtovať alebo vystornovať.

b) Zber informácií o čerpaní transferov v súlade s metodickým usmernením Ministerstva financií SR  pre kapitoly štátneho rozpočtu v oblasti účtovania a vykazovania transferov za príslušný  rok, uverejneným  na internetovej stránke Ministerstva financií SR v sekcii „štátne výkazníctvo“ na účely účtovania na platobnej jednotke SF/FK a EFF.
Na účely zabezpečenia včasného účtovania transferov týkajúcich sa roka N do termínu ukončenia účtovania roka N v ISUF  je potrebné, aby platobná jednotka požiadala prijímateľov, ktorými sú štátne príspevkové organizácie o vyplnenie príslušných tabuliek, ktoré sú prílohou predmetného metodického usmernenia MF SR, konkrétne tabuľky o stave a pohybe na účte 353 vo vzťahu k transferom poskytnutým platobnou jednotkou a o zaslanie údajov platobnej jednotke v ňou určenom termíne.

c) Doúčtovanie účtovných prípadov vykonávaných  k  poslednému dňu účtovného obdobia pred uzavretím účtovných kníh, na platobných jednotkách vrátane transferov poskytnutých v rámci  súhrnného celku ústrednej správy štátnym príspevkovým organizáciám.

d) Vzájomné odsúhlasenie stavu pohľadávok, záväzkov a peňažných tokov medzi  IA,PJ, a CO/ PO (PJ SF/KF EFF na základe vyzvania CO/PO).

e) Odsúhlasovanie vzájomných vzťahov (pohľadávok, záväzkov, nákladov a výnosov )v rámci súhrnného celku verejnej  správy na účely konsolidovanej účtovnej závierky a súčasne inventarizácie .
Odsúhlasenie je potrebné vykonať prostredníctvom  odsúhlasovacích formulárov konsolidačného balíka. Pri odsúhlasovaní k 31.12. roka N je potrebné postupovať v súlade s príslušnými usmerneniami MF SR. Zoznam subjektov  súhrnného celku verejnej správy zahrnutých do informačného systému jednotného účtovníctva štátu (IS JUŠ) k 31.12. roka N sa zverejňuje na internetovej stránke MF SR v sekcii štátne výkazníctvo. Je potrebné zabezpečiť zadanie údajov vykazovaných voči subjektu súhrnného celku verejnej správy do IS JUŠ za platobnú jednotku zahrnutím údajov za platobnú jednotku do údajov za účtovnú jednotku  prostredníctvom osoby, ktorá má prístup do portálu IS JUŠ za účtovnú jednotku .
  
f) Vykonanie  inventarizácie a účtovanie  účtovných prípadov súvisiacich s inventarizáciou
- tvorba opravných položiek,
-  inventarizačné rozdiely.

g) Ocenenie majetku a záväzkov vyjadrených v cudzej mene ku dňu, ku ktorému sa zostavuje účtovná závierka (len účtovné okruhy ISUF, ktoré majú v účtovníctve majetok a záväzky vyjadrené v cudzej mene).

h) Uzavretie účtovných kníh.

i) Vyhotovenie a odovzdanie údajov účtovných a finančných výkazov do Štátnej pokladnice (súvaha, výkaz ziskov a strát, Fin 1-04 Finančný výkaz o plnení rozpočtu subjektu verejnej správy, Fin 7-04 Finančný výkaz o prírastku a úbytku vybraných pohľadávok a záväzkov subjektu verejnej správy a FIN 6-01 Finančný výkaz o úveroch, emitovaných dlhopisoch, zmenkách
a finančnom prenájme subjektu verejnej správy). Výkaz Fin 6-01 obsahuje len nulové hodnoty a predkladá sa do ŠP ako CSV súbor. V prípade úprav v CSV súbore je potrebné použiť  program Notepade (poznámkový blok) Microsoft Office.

j) Vyhotovenie podkladov pre účtovnú závierku účtovnej jednotky (súvaha, výkaz ziskov a strát, poznámky).
2.2 Účtovné zápisy vykonávané k poslednému dňu účtovného obdobia pred uzavretím účtovných kníh

a) Vo všetkých účtovných okruhoch ISUF sa účtuje 
- tvorba opravných položiek k pohľadávkam účtovným zápisom MD 558/ DAL 391, ak má vytvorenie opravnej položky opodstatnenie,
- inventarizačné rozdiely, ak vznikli,
- kurzové rozdiely  z ocenenia majetku a záväzkov vyjadrených v cudzej mene ku dňu, ku ktorému sa zostavuje účtovná závierka ( len účtovné okruhy, ktoré majú v účtovníctve majetok a záväzky vyjadrené v cudzej mene),
-  rozdelenie účtovného kladného výsledku hospodárenia alebo  usporiadanie účtovného záporného výsledku hospodárenia na účte 431 - Výsledok hospodárenia v schvaľovaní  účtovným zápisom MD 431000/DAL428000 alebo MD: 428000/DAL431000; účet 431 nemá  ku dňu uzatvorenia účtovných kníh zostatok, účtovný zápis sa vykoná na základe interného účtovného dokladu; tento účtovný zápis možno vykonať aj  pred  posledným dňom účtovného obdobia.

b) Platobné jednotky SF/KF a EFF vykonávajú
 - účtovný zápis na prevod zostatku účtov 224* a 225*, odúčtovanie zostatku bankových účtov 224* a 225*;
		- konečný stav  účtu 225 sa  účtuje v prospech účtu 352...MD 225000/ DAL 352000;                                                               
		- konečný stav účtu 224 sa  účtuje na ťarchu účtu  351.......MD 351100/DAL 224xxx;

pri odúčtovaní bankových účtov je potrebné na účte 224* resp. 225* použiť finančnú položku „ 90“; súvzťažný zápis je účtovaný na finančnej  položke „60“; 

- účtovný zápis prevodu zostatku na účte 352000 špecifický pre účtovanie fondov  po prevode zostatku účtu 225 na účet 352; zostatok na účte  352000 (mal by zodpovedať sume neuhradených záväzkov na účte 379 xxx voči KP/PP nepatrí sem účet 379999 MP) sa zaúčtuje na účet 359100 (MD 359100/DAL352000; po vykonaní účtovného zápisu účet 352000 nemá zostatok;

(Poznámka: Ide o účtovný  zápis  vyplývajúci  z  účtovania na účet 352000 v momente účtovania záväzku voči KP/PP na účte 379 pri refundácii.) 

- účtovný zápis prevodu zostatku účtu 352001 na účet 353001; účet 352001 nemá po zaúčtovaní prevodu k 31.12.roka N zostatok.;

- účtovný zápis k nevyinkasovaným pohľadávkam zaúčtovaným v účtovnom období roka N  do výnosov 
MD: 589100 
DAL: 351100 – účtovný zápis sa vykoná, ak sa netvorí ku koncu roka opravná položka  k pohľadávke;  

- účtovný zápis na zaúčtovanie kapitálových transferov poskytnutých štátnym príspevkovým organizáciám vo výške prijatých a použitých transferov - podľa údajov štátnych príspevkových organizácií
MD: 356
DAL: 353002;

- účtovný zápis  na zaúčtovanie zúčtovania  transferov poskytnutých  štátnym  príspevkovým organizáciám vo výške prijatých a nepoužitých transferov -  podľa údajov štátnych príspevkových organizácií 
MD:356
DAL:353002;

- účtovný zápis  na zaúčtovanie zúčtovania kapitálového transferu poskytnutého štátnym  príspevkovým organizáciám vo výške odpisov, opravných položiek a zostatkovej ceny pri vyradení majetku -  podľa údajov štátnych príspevkových organizácií 
MD:353002
DAL:356;

- účtovný zápis  na zaúčtovanie zúčtovania kapitálového transferu poskytnutého štátnym  príspevkovým organizáciám vo výške bežných transferov prijatých v predchádzajúcom roku použitých v bežnom období -  podľa údajov  štátnych príspevkových organizácií 
MD:353002
DAL:356;

-účtovný zápis na účely zjednotenia postupu účtovania poskytovania transferov na PJ s postupmi štátnych rozpočtových organizácii a zjednodušenie postupu pri konsolidovanej účtovnej závierke verejnej správy, prostredníctvom transakcie FB01
MD: 353001
DAL: 314110 a 378000
v sume nezúčtovaných zálohových platieb a predfinancovania na účte 314100 a 314200 (celý zostatok účtov 314100 a 314200, resp. 314* k 31.12. roka N  a na účte 378 (v sume časti zostatku, ktorý vznikol preúčtovaním z účtu 314 ako MD 378/314  - príslušná časť zostatku na účte 378110 alebo 378111).
Účty 378000 a 314110 sú založené ako účty priamoúčtovateľné  (účet 353001 je tiež priamoúčtovateľný účet) a  pri zápise je potrebné  použiť dummy objekty a prvky SPP. Účtovný zápis sa vykoná k 31.12 roka N. Po otvorení účtovných kníh k 1.1.roka N+1 sa predmetný účtovný zápis vykoná na opačných stranách účtov ako účtovný prípad r.N+1 .

Zadávanie objektov v transakcii  FB 01 používanej   pri účtovaní  účtovných prípadov k poslednému dňu účtovného obdobia pred uzavretím účtovných kníh:

Transakcia: FB01  

Dátum dokladu: 31.12.2011
Dátum účtovania: 31.12.2011
Druh dokladu:  SA
Obdobie: 12
Referencia: 12. obdobie
Text hlavičky dokladu:  Ročná závierka 2011

Poznámka: pri preúčtovaní účtu 431xxx sa použije text hlavičky dokladu „výsledok hospodárenia r. 2010“

Účtovanie:

UKL 40, účet xxxxxx
Čiastka: príslušná suma 
Splatné dňa: dátum účtovania
Fond: dummy
Funkčná oblasť: dummy
Fin stred: xxxx
Finančná položka: 60
Prac. úsek: príslušný kód
Platobná referencia: 
Priradenie: 12. obdobie
Text: Ročná závierka 2011*

UKL 50, účet xxxxxx
Čiastka: príslušná suma 
Splatné dňa: dátum účtovania
Fond: dummy
Funkčná oblasť: dummy
Fin stred: xxxx
Finančná položka: 60
Prac. úsek: príslušný kód
Platobná referencia: 
Priradenie: 12. obdobie
Text: Ročná závierka 2011*

Simulácia, Uloženie

Zadávanie objektov v transakcii  FB 01 používanej   pri účtovaní  tvorby opravných položiek  k pohľadávkam  účtovným zápisom   MD 558/ DAL 391, ak má vytvorenie opravnej položky opodstatnenie

Transakcia: FB01  
Dátum dokladu: 31.12.2011
Dátum účtovania: 31.12.2011
Druh dokladu:  SA
Obdobie: 12
Referencia: 12. obdobie
Text hlavičky dokladu:  Opravná položka k pohľadávke

Zásada: Pri tvorbe opravnej položky sa  nikdy nepoužije konkrétna rozpočtová klasifikácia. Opravná položka sa netvorí na konkrétny prvok ŠPP, ale na prvok DUMMY (všeobecný).

Účtovanie opravných položiek
a) Tvorba opravnej položky (ďalej len OP) na základe   predpokladaného zníženia hodnoty  pohľadávky, pri ktorej vzniklo riziko jej nesplatenia dlžníkom a stanovenia miery rizika/korekcie v percentách a sumy korekcie  

Transakcia :FB01 
MD: 558*... do poľa priradenie sa zadáva číslo dokladu/rok,  ku ktorému je opravná položka účtovaná; k účtu 558100 sa používa dummy prvok ŠPP, 60 FP, stredisko podľa  pôvodnej pohľadávky, fond a funkčná oblasť ako na pôvodnom doklade 

DAL:391* .. údaje sa preberajú z pôvodného dokladu z účtu 378, do poľa “Priradenie” sa zadáva  číslo pôvodného dokladu/rok.

Ak bol k otvorenej pohľadávke z minulého účtovného obdobia na PJ SF/KF vykonaný podľa platných  postupov účtovný zápis  MD 589* /DAL: 351*, tak pri tvorbe opravnej položky treba zaúčtovať v sume opravnej položky 

MD: 351*
DAL: 589100.

b) Zrušenie  OP (pri zániku opodstatnenosti alebo  pri vysporiadaní pohľadávky (úhrade alebo odpísaní) 

účtovanie cez FB01 (účtovanie s predlohou na opačnú stranu, menia sa  iba čiastky,  ak sa opravná položka neodúčtuje v plnej výške a vykoná sa zmena účtu 558100 na 658100)

MD: 391*    polia  sa preberú z predpisu OP – 391* 
DAL: 658*   polia sa preberú z predpisu OP – 558*.

c) Zvýšenie OP sa účtuje ako tvorba OP.

d) Zníženie OP sa účtuje ako zrušenie časti OP a súčasne sa vykonáva účtovný zápis 
MD: 589*
DAL: 351.

Informácia k použitým účtom:
391* - Opravná položka k pohľadávkam  - so správou OP (je  nutné vyrovnanie po odúčtovaní opravnej položky)558* - Tvorba ostatných opravných položiek z prevádzkovej činnosti  - nákladový účet, primárny nákladový druh,
658*-  Zúčtovanie ostatných opravných položiek z prevádzkovej činnosti  - výnosový (tržbový) účet – typ nákladu 11.

Preukazovanie tvorby, zníženia, zvýšenia alebo zrušenia  OP

Tvorba, zvýšenie alebo zníženie, príp. zrušenie OP sa preukazuje dokladom, ktorý je podkladom k účtovaniu OP a obsahuje najmä:
-	označenie dokladu, s uvedením názvu účtovnej jednotky PJ a účtovného obdobia, ktorého sa týka,
-	dátum vyhotovenia dokladu,
-	identifikácu pohľadávky, najmä kód nezrovnalosti, kódu ŽoV,názov dlžníka, dôvod vzniku pohľadávky,
-	č. účtovného dokladu účtovania vzniku pohľadávky,
-	sumu pohľadávky, 
-	mieru rizika nesplatenia pohľadávky v percentách, 
-	sumu korekcie, 
-	odôvodnenie tvorby, zvýšenia, zníženia,príp. zrušenia  OP,
-	údaje o doterajšej tvorbe OP(miera rizika v percentách, suma korekcie), ak ide o zvýšenie, zníženie alebo zrušenie OP ,
-	meno, priezvisko a podpisový záznam osoby  zodpovednej  za určenie  predpokladaného zníženia  hodnoty  OP. 

Doklad preukazujúci tvorbu, zvýšenie, zníženie, prípadne zrušenie  OP na PJ je potrebné  súčasne doručiť na CO.   
3. Uzavretie a otvorenie účtovných kníh

Uzavretie účtovných kníh vykonávané automaticky systémom ISUF:
-	konečné stavy účtov triedy 5 a triedy 6 sa zaúčtujú na ťarchu alebo v prospech účtu 710 – Účet výsledku hospodárenia;
-	konečné zostatky súvahových účtov sa účtujú na ťarchu alebo v prospech účtu 702 – Konečný účet súvahový;
-	preúčtovanie účtu 710 na účet 702.

Otvorenie účtovných kníh vykonávané automaticky systémom ISUF:
-	začiatočné stavy súvahových účtov sa účtujú prostredníctvom účtu 701 – začiatočný účet súvahový;
-	výsledok hospodárenia bezprostredne predchádzajúceho účtovaného obdobia  účtovaný na ťarchu alebo v prospech účtu 702 sa účtuje na ťarchu alebo v prospech účtu 431 -  Výsledky hospodárenia v schvaľovaní so súvzťažným zápisom na ťarchu alebo v prospech účtu 701.